Lucas de Heere
Lucas de Heere (1534 e Gent - 29 a viz Eost 1584 e Pariz) a oa ul livour flamank. Ouzhpenn livañ poltredoù e oa ivez barzh ha skrivagner.

De Heere a oa protestant, ha rankout a reas tec'hout pa darzhas Brezel ar Pevar-Ugent Vloaz a-enep da Fulup II Spagn, hag a felle dezhañ diskar ar brotestantiezh. De Heere a dec'has kuit war-du Bro-Saoz,ha distreiñ a reas goude Peoc'h Gent e 1576.

Brudet-tre e oa ha pinvidik-mor e teuas da vezañ. Ar poltred a reas eus Catrin o Ferain a c'haller gwelout e Mirdi Broadel Kerdiz. Gantañ e voe livet ur poltred eus Fulup II e 1553, evel m'eo testeniet en ul lizher gant ar c'hardinal Granvelle; soñjal a reer ez eo al livadur a c'haller gwelout hiziv an deiz e mirdi ar Prado.

E Bro-Saoz e voe kelenner da veur a arzour izelvroat: John de Critz, marteze ivez Marcus Gheeraerts yaouank, ha marteze ivez ar Saoz Robert Peake kozh.

Notenn

Liammoù diavaez 
 E vuhez, livadurioù ha skridoù e lec'hienn Digitale Bibliotheek voor de Nederlandse Letteren
 E vuhez e lec'hienn Literair Gent

Livourien flamank
Ganedigezhioù 1534
Marvioù 1584